Diari Oficial de la Generalitat Valenciana


Sumari del DOGV 3335, del 22-09-1998 (1998/7484)

Informació pública de l'acta de notorietat per a la immatriculació d'excés de cabuda.
-------------------------------------------------------------------------------------

### Dades del document

Número de DOGV
:   3335

Data del DOGV
:   22-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/7484


Organisme emissor
:   Notaria de Ramon Pascual Maiques

Tipus de document
:   Anunci

Informació pública de l'acta de notorietat per a la immatriculació d'excés de cabuda. [1998/M7484]
  
Jo, Ramón Pascual Maiques, notari del Col·legi de València, amb residència a Torrent, i despatx notarial a l'avinguda del País Valencià, número 31, pis 2.º, mitjançant el present edicte, faig saber:
  
Que davant meu es tramita acta de notorietat per a la immatriculació, en el Registre de la Propietat de Torrent-1, d'excés de cabuda, d'acord amb els articles 200 i 203 de la Llei Hipotecària i 53-10 de la Llei 13/1996, iniciada el passat dia 10 d'agost d'enguany i en què consta com a requeridora la senyora Rosario Miquel Villarroya, major d'edat, casada amb el senyor José Miquel Andreu, veïna de Torrent, avinguda del País Valencià, número 78-1.º-1.ª, escala B, amb número d'identificació fiscal 45860718-V.
  
I que, procedint la notificació genèrica de la regla 5.ª de l'article 203 de la Llei Hipotecària la requeridora ha fet constar els següents punts:
  
Que és titular, amb caràcter privatiu, del ple domini de la següent finca.
  
Segons el títol:
  
Rústica: terra de secà amb garrofers, al terme de Torrent, partida de la Foieta, de tres fanecades de cabuda, igual a 24 àrees i 93 centiàrees, que limita, al nord, amb terres de Miguel Carratalá Chuliá, sequiol de desaigüe enmig; al sud, amb terres de Remedios Soriano; al llevant, amb camí de l'Hotel del Vedat; i al ponent, amb terres de Remedios Soriano i el dit sequiol.
  
La cabuda d'aquesta finca ha sigut reduïda, segons consta en el Registre de la Propietat, a 15 àrees, 37 centiàrees i 50 decímetres quadrats o, el que és el mateix, a 1.537 metres i 50 decímetres quadrats (1.537,50 m²), en haver-se segregat d'aquesta les següents finques, registralment independents:
  
- Una de 264,48 m², que és la registral 42.884, inscrita al foli 155 del llibre 531 de Torrent, tom 2160.
  
- Una altra de 520,30 m², que és la registral 48.346, inscrita al foli 138 del llibre 654 de Torrent, tom 2.293.
  
- Una altra de 170,37 m², que és la registral 49.670, inscrita al foli 106 del llibre 687 de Torrent, tom 2.326.
  
Inscripció: al tom 338, llibre 58 de Torrent, foli 205, finca número 6.655, inscripció 1.ª.
  
Títol: li fou adjudicada, en pagament parcial del seu haver, en les operacions de partició de la herència de sa mare, la senyora Josefa Villarroya Ferrer, en escriptura atorgada a Torrent, el 14 de juny de 1946, davant el notari senyor Serafín Hervella Mejías.
  
Referència cadastral: 8808973KX8299L6220OL.
  
Superfície real, descripció i qualificació actuals de la finca descrita: en l'actualitat, aquesta finca té la següent descripció:
  
Urbana: solar situat a Torrent, amb façanes que recauen als carrers del Pare Méndez, on li corresponen els números 148, 150, 152 i 154 de policia, i Lope de Rueda, on li corresponen els números 12 i 14 de policia, i xamfrà format en la confluència d'ambdós carrers; té una superfície, amb un nou mesurament practicat, de 2.440 metres i 35 decímetres quadrats (2.440,35 m²), i limita, vist des del carrer del Pare Méndez: enfront, en línia de 55,20 metres, amb el dit carrer; dreta, exteriorment, amb l'esmentat xamfrà de 10,00 metres, i carrer de Lope de Rueda, tenint en aquest últim una façana de 23,59 metres, i interiorment, en una línia de 14,62 metres, amb solar de l'Ajuntament (finca registral 49.670) que fou segregada de la matriu; esquerra, en línia de 45,66 metres, amb comunitat de propietaris de l'edifici del carrer del Pare Méndez, número 156, i comunitat de propietaris de l'edifici del carrer del Marquesat, número 9; i al fons, en dues línies, una de 38,40 metres, amb les dues comunitats de propietaris dels edificis que recauen al carrer de la Mare de Déu del Puig, números 19 i 21, i en una altra línia de 22,17 metres, amb l'esmentat solar de l'Ajuntament (registral 49.670).
  
Excés de cabuda objecte d'inscripció registral: 902 metres i 85 decímetres quadrats (902,85 m²).
  
Documentació: la documentació i les certificacions registrals i cadastrals, plànols i certificació tècnica es poden consultar en la notaria.
  
Avís: hi ha un termini de 20 dies des de l'última publicació perquè els interessats puguen comparéixer en la notaria per a exposar i justificar els seus drets.